
 REPUBLIKA HRVATSKA
PRIMORSKO-GORANSKA ŽUPANIJA
     OPĆINA VINODOLSKA OPĆINA
 Jedinstveni upravni odjel

KLASA: 013-01/26-01/1
URBROJ: 2170-34-01-26-1

Bribir, 16. siječnja 2026. 


Jedinstveni upravni odjel Općine Vinodolske općine, na temelju odredbe članka 11. stavka 2. Zakona o pravu na pristup informacijama („Narodne novine" broj 25/13, 85/15 i 69/22), objavljuje


SAVJETOVANJE SA ZAINTERESIRANOM JAVNOŠĆU

PREDMET: Odluka o osnivanju i imenovanju Savjeta za zaštitu potrošača javnih usluga Općine Vinodolske općine	         
· Nacrt prijedloga za savjetovanje s javnošću 


Pravni temelj
	Pravni temelj za donošenje Odluke o osnivanju i imenovanju Savjeta za zaštitu potrošača javnih usluga Općine Vinodolske općine sadržan je u odredbama 26. stavka 2. Zakona o zaštiti potrošača („Narodne novine“ broj 19/22, 59/23), članka 35. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 48. Statuta Općine Vinodolska općina (“Službene novine Primorsko-goranske županije“ broj 40/09, 15/13, 30/13 – pročišćeni tekst, 7/18, 2/19, 13/20, 41/20 – pročišćeni tekst, 8/21).

	Obrazloženje			
	Zakonom o zaštiti potrošača se uređuje zaštita osnovnih prava potrošača pri kupnji proizvoda, kao i pri drugim oblicima stjecanja proizvoda na tržištu, i to: pravo na zaštitu ekonomskih interesa potrošača, pravo na zaštitu od opasnosti za život, zdravlje i imovinu, pravo na pravnu zaštitu potrošača, pravo na informiranje i izobrazbu potrošača, pravo na udruživanje potrošača u svrhu zaštite njihovih interesa te pravo na predstavljanje potrošača i sudjelovanje predstavnika potrošača u radu tijela koja rješavaju pitanja od njihova interesa. 

	U Glavi III. predmetnog Zakona utvrđene su odredbe koje se odnose na javne usluge koje se pružaju potrošačima.

	Tako je odredbom članka 25. stavka 1. predmetnog Zakona propisano da se javnim uslugama smatraju: distribucija električne energije, distribucija prirodnog plina, distribucija toplinske energije, elektroničke komunikacijske usluge, javna vodoopskrba i javna odvodnja, opskrba plinom u javnoj usluzi, obavljanje dimnjačarskih poslova, opskrba električnom energijom u univerzalnoj usluzi, poštanske usluge, prijevoz putnika u javnom prometu, sakupljanje komunalnog otpada te usluge parkiranja na uređenim javnim površinama i u javnim garažama.

	Odredbom članka 26. stavka 2. Zakona o zaštiti potrošača propisano je da je predstavničko tijelo jedinice lokalne samouprave koja odlučuje o pravima i obvezama potrošača – korisnika javnih usluga iz članka 25. stavka 1. cit. Zakona dužno osnovati savjetodavno tijelo u čijem radu sudjeluje i predstavnik udruge za zaštitu potrošača, a jedinica lokalne samouprave će na transparentan, objektivan i nediskriminirajući način, nakon mišljenja savjetodavnog tijela, donositi odluke koje se odnose na zaštitu prava potrošača – korisnika javnih usluga iz članka 25. stavka 1. cit. Zakona. Uloga tijela čije je osnivanje predviđeno odredbom članka 26. stavka 2. je, dakle, savjetodavna, odnosno predviđeno je da donošenju odluka koje se odnose na zaštitu prava potrošača – korisnika javnih usluga iz članka 25. stavka 1. prethodi ishođenje mišljenja savjetodavnog tijela. Mišljenje savjetodavnog tijela nije obvezujuće, već ga je tijelo jedinice lokalne samouprave dužno primiti na znanje prethodno donošenju odluke. 
	
	Savjet u svom radu: 
	- prati ukupno stanje cijena javnih usluga na području Općine Vinodolske općine,
	- predlaganje mjera za unapređenje uvjeta i načina korištenja javnih usluga na području Općine Vinodolske općine,
	- razmatra prijedlog promjene cijena javnih usluga te o tome daje prethodno mišljenje,
	- prati stanje i daje mišljenje o donošenju odluka o pravima i obvezama potrošača javnih usluga na transparentan, objektivan i nediskriminirajući način, 
	- razmatra i očituje se o prijedlozima akata iz nadležnosti Općinskog vijeća i o prijedlozima akata iz nadležnosti općinskog načelnika, a koji imaju izravan ili neizravan utjecaj na obveze i prava potrošača javnih usluga. 
	(Prethodno mišljenje Savjeta prilaže se uz akt kojim općinski načelnik daje suglasnost na promjenu cijene javne usluge.

	Savjet za zaštitu potrošača javnih usluga Općine Vinodolske općine čine predsjednik i četiri člana, od toga tri člana predstavnika Općine Vinodolske općine, jedan član predstavnik Obrtničke komore Primorsko-goranske županije, Udruženje obrtnika Grada Crikvenice i Općine Vinodolske općine te jedan član predstavnik udruge za zaštitu potrošača.




Potrebna financijska sredstva

Financijska sredstva potrebna za provođenje Odluke o osnivanju i imenovanju Savjeta za zaštitu potrošača javnih usluga Općine Vinodolske općine osigurana su u Proračunu Općine Vinodolske općine za 2026. godinu.
.
Temeljem članka 11. Zakona o pravu na pristup informacijama („Narodne novine“ broj 25/13, 85/15 i 69/22) jedinice lokalne samouprave dužne su provoditi savjetovanje s javnošću pri donošenju općih akata odnosno drugih strateških ili planskih dokumenata kad se njima utječe na interes građana i pravnih osoba.
Na taj se način želi upoznati javnost sa predloženim Nacrtom prijedloga Odluke o osnivanju i imenovanju Savjeta za zaštitu potrošača javnih usluga Općine Vinodolske općine i pribaviti primjedbe, prijedloge i/ili mišljenja zainteresirane javnosti, kako bi predloženo, ukoliko je zakonito i stručno utemeljeno, bilo prihvaćeno od strane donositelja istog i u konačnosti ugrađeno u odredbe Odluke o osnivanju i imenovanju Savjeta za zaštitu potrošača javnih usluga Općine Vinodolske općine.
Savjetovanje sa zainteresiranom javnošću provest će se u trajanju od 16. siječnja do 16. veljače 2026. godine. 
Pozivamo Vas da svoje primjedbe, prijedloge i/ili mišljenja na Nacrt prijedloga Odluke o osnivanju i imenovanju Savjeta za zaštitu potrošača javnih usluga Općine Vinodolske općine dostavite na adresu elektroničke pošte ana.tomasek@vinodol.hr. 
Primjedbe, prijedlozi i/ili mišljenja za vrijeme trajanja javne rasprave i savjetovanja mogu se uputiti putem obrasca. 
Po završetku savjetovanja biti će objavljeno Izvješće o provedenom savjetovanju. 
O usvajanju Prijedloga Odluke o osnivanju i imenovanju Savjeta za zaštitu potrošača javnih usluga Općine Vinodolske općine raspravljati će Općinsko vijeće Općine Vinodolske općine kao nadležno predstavničko tijelo. 

						     PRIVREMENA PROČELNICA
                 Ana Tomašek, v.r.



 

	U privitku:

	- Nacrt prijedloga Odluke o osnivanju i imenovanju Savjeta za zaštitu potrošača javnih usluga Općine Vinodolske općine 
	- Obrazac sudjelovanja u javnom savjetovanju

